# Oliveria Prescott

Oliveria Louisa Prescott (Londres, 3 de setembre de 1842 - ibídem, 9 de setembre de 1919) fou una compositora i escriptora anglesa.

## Biografia

Oliveria Prescott va néixer a Londres, filla de Frederick Joseph Prescott i Elizabeth Oliveria Russell. Va estudiar inicialment amb Lindsay Sloper i després, a principis de la dècada del 1870, a la Reial Acadèmia de Música de Londres amb George Alexander Macfarren, esdevenint copista d'ell quan el compositor envellí. Les primeres obres d'Oliveria que ens han arribat daten de la seva etapa a la Reial Acadèmia de Música: la cançó There is for eveyday a bliss, subtitulada a thought from St Basil, amb lletra de J.W.H., va ser publicada el 1873. Oliveira va romandre a l'acadèmia durant set anys.
Des de principis de la dècada del 1880 es va integrar a la Societat d'Artistes Musicals, de la qual formava part del consistori i on es va interpretar una part de la seva música de cambra. El Musical Times va trobar el seu quartet en do menor "notable per vigor i concisió... tota l'obra abunda en passatges intel·ligents i efectius".
Va ensenyar harmonia i composició al Newnham College de Cambridge i també va ensenyar harmonia a la High School for Girls de Baker Street a Londres, de 1879 a 1893.
Prescott, que mai no es va casar, també va treballar com a periodista i conferenciant, aquesta segona tasca amb una conferència titulada Musical design, a help to Poetic Intention impartida el 10 de maig de 1892 a l'Associació Musical. Una sèrie d'articles que havia escrit per a The Musical World va ser publicada el 1880 sota el títol Forma i disseny en la música. Als articles identificava tres elements principals de la forma: l'equilibri dels diferents tons, la recurrència d'idees i l'observació dels ritmes. L'any 1904 va publicar About Music, and what it is Made Of on parlava de la contribució de les dones a la vida musical, des de les intèrprets de llaüts i virginals fins a les compositores del seu temps.
Prescott va morir el 9 de setembre de 1919 a Londres.

## Obres

Prescott va compondre diverses obertures, un concert per a piano, peces orquestrals més breus, obres vocals i corals i dues simfonies. Poques de les seves obres van ser publicades durant la seva vida.

### Música escènica

* Carrigraphuga, The Castle of the Fairies, musical en tres actes (1914), lletra de S. Phillips

### Música per a teclat

* Concert final, duo de piano (1878)

### Música vocal i coral

* A Border Ballad, cançó en quatre parts (1844), lletra de Francis William Bourdillon
* Lord Ullin's Daughter, balada coral (1869), a partir de l'obra Lord Ullin's Daughter de Thomas Campbell
* There Is for Every Day a Bliss (1873), lletra de J.W.H.
* Ask Me No More, amb violoncel obligat (1874), a partir de l'obra The Princess d'Alfred Tennyson
* Song of Waterspirits, cançó per a quatre veus (1874), lletra d'E. Evans
* The Righteous Life for Evermore, himne a quatre veus (1876)
* The Ballad of Young John and his True Sweetheart, cançó (1878)
* The Douglas Raid, cançó de quatre parts (1883), lletra de J. Stewart
* The Huntsman, cançó de quatre parts (1883), lletra de J. Stewart
* Equestrian Courtship, cançó (1885), lletra de T. Hood
* Say Not, the Struggle Naught Availeth, cançó (1885), lletra d'A.H. Clough
* Cheero!, cançó caminant per a xiulers i veus (1915), lletra de S. Phillips

### Música orquestral

* Lord Ullin's daughter, per a sis veus i orquestra
* Alkestis symphony, concert per a piano en la menor
* Suite orquestral In Woodland

### Escrits

* Oliveria Prescott, About Music, and What It Is Made O A Book for Amateurs

## Referències

* ↑ (Cohen)
* 1 2 3 4 5 (Samuel et Sadi)
* 1 2 3 4 5 6 7 8 9 10 11 12 (Fuller, pandora)
* ↑ (Sophie Fuller 1994)
* 1 2 3 (Stratton et Brown)
* 1 2 (Brown & Stratton 1897)
* ↑ (Elson, Arthur 1903, p. 54)

## Bibliografia

* Sophie Fuller, The Pandora guide to women composers : Britain and the United States 1629- present, 1994, 368 p. (ISBN 978-0-0444-0936-6, arxivat en línia), p. 252-253.
* Fuller, Sophie. Women musicians and professionalism in the late-nineteenth and early-twentieth centuries (en anglès). Rosemary Golding, 2018, p. 149–69 (The Music Profession in Britain, 1780–1920).
* Rhian Samuel et Julie Anne Sadie, The Norton/Grove dictionary of women composers, W. W. Norton & Company, 1994, 548 p. (ISBN 978-0-393-03487-5), p. 374
* Aaron I. Cohen, International Encyclopedia of Women Composers, 1987
* Stephen Samuel Stratton i James Duff Brown, British Musical Biography : A Dictionary of Musical Artists, Authors, and Composers Born in Britain and Its Colonies, 2018, 478 p. (ISBN 0-342-49709-X, arxivat en línia), p. 327
* Brown, James Duff. British musical biography: a dictionary of musical artists, authors and composers, born in Britain and its colonies. Chadfield, 1897, p. 327.
* Elson, Arthur. Woman's work in music: Being an account of her influence on the Art, in Ancient as well as Modern Times. The Page Company, 1903, p. 54.